* **Αϊβαλί - Σμύρνη 4 μέρες 03-06/05/24, 09-12/05/24. Οδικώς**

**1η Μέρα** | Θεσσαλονίκη – Σύνορα Κήπων – Αϊβαλί.

Αναχώρηση νωρίς το πρωί για Καβάλα, σύνορα των Κήπων, Τσανάκαλε, αφού περάσουμε τα στενά των Δαρδανελλίων. Συνεχίζουμε για την Τροία, άφιξη, επίσκεψη στις αρχαιότητες της μυθικής πόλης του Ομήρου (το αρχαίο Ϊλιον) όπου θα δούμε ερείπια από την παλιά πόλη, το αντίγραφο του Δούρειου Ϊππου και συνεχίζουμε για Aιβαλί. Τακτοποίηση στο ξενοδοχείο. Δείπνο

**2η Μέρα** | Αϊβαλί – Μοσχονήσια – Πέργαμος.

Πρωινό και αναχωρούμε για να επισκεφθούμε την Αρχαία Πέργαμο, από τις λαμπρότερες πόλεις της αρχαιότητας. Θα δούμε το Ασκληπιείο και την Βασιλική του Αγίου Ιωάννου. Επιστροφή στο Αϊβαλί χρόνος ελεύθερος για γεύμα εξ ιδίων και αργότερα, θα περιηγηθούμε στα γραφικά πέτρινα σοκάκια με τις παλιές σαπωνοποιίες. Θα δούμε τα παλιά χρωματιστά ελληνικά αρχοντικά σπίτια με τις λουλουδιασμένες αυλές τους, που σώζονται ακόμη και κοσμούν το Αϊβαλί. Επίσκεψη στην πάλαι ποτέ εκκλησία του Αγ Γεωργίου και στη συνέχεια θα πάμε στον λόφο ΣΕΙΤΑΝ ΣΟΦΡΑΣΙ για μια πανοραμική θέα της πόλης. Ακολουθεί βόλτα στο γραφικό λιμανάκι με τις παραδοσιακές ταβέρνες και επίσκεψη στα πανέμορφα Μοσχονήσια, ένα σύμπλεγμα από 22 μικρά νησάκια διασκορπισμένα στο κόλπο του Αιβαλιού. Επίσκεψη στον Ανακαινισμένο Ναό των Ταξιαρχών του 1890. Επιστροφή στο Αϊβαλί και διανυκτέρευση.

**3η Μέρα** | Αϊβαλί – Φώκαια – Σμύρνη.

Μετά το πρωινό αναχώρηση για την Φώκαια. Στάση στο γραφικό λιμάνι της με τη μοναδική ομορφιά που δεν θα μας αφήσει ασυγκίνητους και στη συνέχεια διαμέσου Μενεμένης και Κορδελιού, φθάνουμε στην πολύπαθη και κοσμοπολίτισα Σμύρνη. Περιήγηση της πόλης όπου θα δούμε το Διοικητήριο με το γραφικό Ρολόι του, τα παλιά ελληνικά αρχοντικά, την ιστορική προκυμαία της, το γραφικό Κορντόν και τον παλαιό Σιδηροδρομικό Σταθμό. Χρόνος ελεύθερος στη πλούσια αγορά της πόλης, το Κεμέραλτι. Επιστροφή στο Αϊβαλί και διανυκτέρευση.

4η Μέρα | Αϊβαλί – Τροία – Θεσσαλονίκη.

Πρωινό και συνεχίζουμε μέσω Αδραμυτίου για Τσανάκκαλε. Επίσκεψη στις αρχαιότητες της μυθικής Τροίας, την πόλη του Πριάμου, όπου θα δούμε ερείπια από την παλιά πόλη και αντίγραφο του Δουρείου Ίππου. Ξενάγηση στον αρχαιολογικό χώρο με τα αλλεπάλληλα στρώματα υπολειμμάτων από τις διάφορες φάσεις ύπαρξης της πόλης. Θα διασχίσουμε τα στενά των Δαρδανελίων, για να φθάσουμε στην Καλλίπολη, γενέτειρα της γνωστής Σοφίας Βέμπο. Άφιξη στα σύνορα, τελωνειακός έλεγχος και με ενδιάμεσες στάσεις καθ'οδόν, άφιξη αργά το βράδυ στη Θεσσαλονίκη.

|  |  |
| --- | --- |
| **Αϊβαλί - Σμύρνη 4 μέρες** | **Αναχωρήσεις: 03/05/24, 09/05/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Mare | 3\* | Ημιδιατροφή | 155€ | 125€ | 69€ |  |
|
|
| Grand Hotel Temizel | 5\* | Ημιδιατροφή | 180€ | 135€ | 90€ |
|
|
| **Στη τιμή περιλαμβάνονται:** Τρείς (3) διανυκτερεύσεις στα ξενοδοχεία που αναγράφονται στον αναλυτικό τιμοκατάλογο. Ημιδιατροφή στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. ΦΠΑ.**Δεν περιλαμβάνονται:** Δημοτικοί φόροι: 10€ το άτομο. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο, ειδική ασφάλεια Covid - 19: τιμή 15€. Ζητήστε περισσότερες πληροφορίες. |
|